IZJAVA O POLITICI NEPRISTRASNOSTI

Kontrolno telo VATROOPREMA doo Beograd je osnovano i organizovano kao nezavisno, nepristrasno, kompetentno telo, tip C, sa resursima, organizacijom i sistemom menadžmenta usklađenim sa zahtevima standarda SRPS ISO/IEC 17020 i tehničkim propisima iz oblasti delokruga rada kontrolnog tela, čime gradi poverenje korisnika svojih usluga u kontrolisanja koja obavlja.

Poštovanje principa nepristrasnosti osigurano je kroz poštovanje usvojenih politika i odgovarajućih pravila i procedura iz procesa kontrolisanja, kao i kroz odgovarajuću organizaciju i sastav rukovodećeg osoblja i kontrolora u kontrolnom telu, a u radu su preduzete sledeće mere:

* Propisane procedure i uputstva za kontrolisanje kojima se obezbeđuje da svi klijenti imaju isti tretman odnosno da se svi predmeti iz određene grupe proizvoda kotrolišu na isti način bez obzira ko je naručilac posla kontrolisanja;
* Ocena usaglašenosti predmeta kontrolisanja donosi se na bazi objektivnih dokaza prikupljenih u postupku kontolisanja, а na ocenu ne mogu uticati nikakvi drugi interesi niti zainteresovane strane;
* Naknade osoblja kontrolnog tela ne zavise od rezultata sprovedenog kontrolisanja;
* Kontrolisanje konkretnog predmeta kontrolisanja sprovodi osoblje koje nije bilo uključeno u bilo koju aktivnost u vezi sa tim predmetom kontrolisanja ili koje je u bilo kojoj drugoj vezi koja može da kompromituje nepristrasnost u radu;
* Osoblje se obavezuje da prijavi svaku vezu /odnos sa klijentom koji bi mogao da utiče na nepristrasanost pri obavljanju posla kontrolisanja kod tog klijenta;
* Osoblje se podstiče da prijavi svaku vrstu pritisaka koja može da utiče na njihov rad i rezultate rada;
* Identifikuju se rizici po nepristrasnost, analiziraju, propisuju i primenjuju mere za otklanjanje ili svođenje na najmanju meru identifikovanih rizika.

U Beogradu, 20.02.2023. godine